

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 219/28.08.2025**

**privind actualizarea indicatorilor tehnico – economici și a**

**devizului general pentru obiectivul de investiții**

**,,Bazin de retenție ape pluviale la S.P.A.U. Fabricii”,**

**obiectiv finanțat prin Programul național de investiții „Anghel Saligny”**

Consiliul Local al Municipiului Satu Mare,

Analizând proiectul de hotărâre nr. 50699/21.08.2025, referatul de aprobare al inițiatorului, înregistrat sub nr. 50701/21.08.2025, raportul de specialitate comun al Directorului executiv al Direcţiei Economice şi al Serviciului Investiții, Gospodărire, Întreținere, înregistrat sub nr. 50702/21.08.2025,

Luând în considerare prevederile:

* Ordonanţei de Urgenţă nr. 95 din 3 septembrie 2021 pentru aprobarea Programului naţional de investiţii „Anghel Saligny”,
* Ordinului nr. 1333 din 21 septembrie 2021 privind aprobarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului naţional de investiţii „Anghel Saligny", pentru categoriile de investiţii prevăzute la art. 4 alin. (1) lit. a)-d) din Ordonanţa de urgenţă a Guvernului nr. 95/2021,
* art. 44 alin. (1) și alin. (4) din Legea nr. 273 din 29 iunie 2006 privind finanțele publice locale, cu modificările și completările ulterioare,
* HG nr. 907/2016, privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiţii finanțate din fonduri publice,
* Legii nr. 141 din 25 iulie 2025 privind unele măsuri fiscal-bugetare,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În baza prevederilor art. 129 alin. (2) lit. b) coroborate cu prevederile alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare,

În temeiul prevederilor art. 139 alin. (3) lit. d) și g) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se aprobă actualizarea indicatorilor tehnico – economici pentru obiectivul de investiții ,,Bazin de retenție ape pluviale la S.P.A.U. Fabricii”, obiectiv finanțat prin Programul național de investiții „Anghel Saligny”, conform Anexei 1, parte integrantă a prezentei hotărâri.

**Art. 2.** Se aprobă devizul general actualizat pentru obiectivul de investiții ,,Bazin de retenție ape pluviale la S.P.A.U. Fabricii”, obiectiv finanțat prin Programul național de investiții „Anghel Saligny”, conform Anexei 2, parte integrantă a prezentei hotărâri.

**Art. 3.** Se aprobă Caracteristicile principale și indicatorii tehnico-economici ai obiectivului de investiții aferenți Anexei 2.2.b din Ordinul nr. 1333 din 21 septembrie 2021 privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului național de investiții „Anghel Saligny”, pentru categoriile de investiţii prevăzute la art. 4 alin. (1) lit. a)-d) din Ordonanţa de urgenţă a Guvernului nr. 95/2021, conform Anexei 3, parte integrantă a prezentei hotărâri.

**Art. 4.** Se aprobă asigurarea finanţării din bugetul local de venituri şi cheltuieli al Municipiului Satu Mare, jud. Satu Mare a valorii de 4.288.062,20 cu TVA inclusă.

**Art. 5.** Ducerea la îndeplinire a prezentei hotărâri se încredințează Primarului municipiului Satu Mare și Serviciului Investiții, Gospodărire, Întreținere.

**Art. 6.** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului - Județul Satu Mare, Direcției Economice, Direcției Patrimoniu – Serviciul Patrimoniu, Concesionări, Închirieri și Ministerului Dezvoltării, Lucrărilor Publice și Administrației prin intermediul Serviciului Investiții, Gospodărire, Întreținere.

**Președinte de ședință, Contrasemnează**

**Maurer Róbert-Csaba Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. d) și lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

M.T.-S.